id en id id en en en en en ar en id en id ms az id id ms id ms id id id nds tr en id en en tl tl en tr id en de ms id id id id ms ms de id tr pl en sl en en en en en en id de en en en ar ast en ms
Malam itu saya ke Kudat - abdnaddin
Ingin Berkisah Dengan Cara Sendiri
Home Unlabelled Malam itu saya ke Kudat
✔ abd naddin Diterbitkan 11:09 PTG
Sehabis menulis berita kraftangan, hari sudah jam 7.00 malam. Hari Jumaat. Saya perlu ke Kudat untuk menunaikan janji dengan seorang kawan baik. Mujur masih ada kereta ke Kota Belud dan dari Kota Belud, Sabat sudah menunggu dan selepas makan, kami berangkat ke Kudat kira-kira jam 9.20 malam.
Jam 11.20 malam, kami sudah berada di Restoran Rakyat menunggu Sharif Sahar Sharif Ading, Ketua Pemuda UMNO Kudat. Kehadiran saya ke Kudat, lebih kerana sebagai seorang sahabat kerana beliau ini amat baik dengan saya.Banyak jasanya, terlebih lagi ketika satu masa, saya kebingungan mencari serunding daging di KK kerana dipesankan ibu , maka beliau yang ketika itu berada di Kota Bharu yang membeli serunding daging itu. Saya ingat kerana sempat terpusing-pusing di KK mencari serunding, sehinggakan Pengarah DBP Sabah, Zubaidi Abas turut sama mencari serunding hingga memesan serunding dari KL dan semuanya saya kirimkan kepada ibu yang teringin makan serunding selepas menonton satu program tv.
Walaupun di ibu negeri, rakan-rakan wartawan sedang berbahagia kerana Press Nite, saya memilih ke Kudat pada malam itu. Beliau sudahpun menyediakan suite room di rest house Kudat tetapi pada malam itu, kami tidak menginap di sana kerana memilih untuk menginap di rumah brother Ma' Awin di SMK Abd.Rahim, Kudat. Kami hanya tidur ketika jam menunjukkan angka tiga pagi
Bangun keesokan harinya, kami bergegas ke Dewan Masyarakat, sempat juga singgah di gerai minum diajak rakan media Jalil Madarin dan sempatlah berborak dengan YB Bolkiah Haji Ismail, ADUN Pitas dan Harun Durabi, Naib Ketua Bahagian Kudat yang juga adik kepada penyair Juri Durabi.
Paling mengesankan juga kerana saya terjumpa seorang rakan lama, Zulkiram Asmat, yang kini menetap di kampung Pengkalan Pantai Kanibongan. Saya kira sudah 18 tahun kami tidak berjumpa, paling akhir ialah pada tahun 1991.
Sebelum pulang, kami sempat makan bersama penyair Kudat, Jair Sulai di Restoran Tanjung Puteri.
Dari Kudat, kira-kira jam 2.00 dan jam 4 lebih sedikit, saya sudah berada di Kota Belud. Kemudian diajak saudara Jalumin Bayogoh, terus ke Kota Kinabalu. Jam 5.20 hari Sabtu, itu saya sudah duduk di pejabat menulis berita.
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin